Martxoaren 12a

Unión del Pueblo Navarro (UPN) talde parlamentarioko foru parlamentari Alberto Catalán Higueras jaunak idatzizko galdera egin du (9-18/PES-00041), 2017-2018 ikasturtean irakaskuntzarako gaikuntza ematen duen masterra ez duten irakasleak kontratatu izanari buruz. Honako informazio hau ematen dio du Hezkuntzako kontseilariak:

1. 16 dira Hezkuntza Departamentuak 2017-2018 ikasturtean prestakuntza pedagogikoaren eta didaktikoaren baldintza bete gabe —hain zuzen ere, ikasturte honetan irakasle gisa jarduteko Departamentuak eskatu duen bigarren hezkuntzako eta batxilergoko, lanbide heziketako eta hizkuntzen irakaskuntzako irakasleen araupeko lanbidean jarduteko unibertsitate-masterra eduki gabe— kontratatu diren irakasleak; horietatik, 14 Lanbide Heziketako Irakasle Teknikoen Kidegokoak dira eta bi, berriz, Bigarren Hezkuntzako Irakasleen Kidegokoak.

2. Kontratazio horiek guztiek hezkuntza-zerbitzu publikoa emateko betebehar saihestezinari erantzun diote, bai eta 55/2016 Foru Aginduan oro har ezarritakoaren arabera jokatzeko ezintasunari ere, eta haren 7. artikulua aplikatu behar izan da; izan ere, artikulu hori aparteko kasuetan baizik ez da aplikatzen, foru agindu horretan aurreikusitako izangaien zerrendetan prest dagoen hautagairik topatzen ez denean.

3. Honako hauek dira Bigarren Hezkuntzako Irakasleen Kidegoko irakasleei buruzko datuak:

|  |  |  |
| --- | --- | --- |
| **Ikastetxea** | **Irakasgaia** | **Kontratua** |
| Benjamín de Tudela BHIa | Alemana / gaztelania | Lanpostu hutsa  |
| Alaiz BHIa | Musika / euskara | Ordeztea |

4. Lanbide Heziketako irakasle teknikarien kidegoko irakasleei buruzko datuak ondoko taulan ematen ditugu:

|  |  |  |
| --- | --- | --- |
| **Ikastetxea** | **Espezialitatea** | **Kontratua** |
| Imarkoaingo CENIFER | Sistema elektrotekniko eta automatikoak / gaztelania | Lanpostu hutsa |
| Imarkoaingo CENIFER | Instalazio elektroteknikoak / gaztelania | Lanpostu hutsa |
| KO San Juan-Donibane | Instalazio elektroteknikoak / gaztelania | Ordeztea |
| KO San Juan-Donibane | Instalazio elektroteknikoak / gaztelania | Ordeztea |
| KO San Juan-Donibane | Sistema elektrotekniko eta automatikoak / gaztelania | Lanpostu hutsa |
| KO San Juan-Donibane | Sistema elektrotekniko eta automatikoak / gaztelania | Lanpostu hutsa |
| KO San Juan-Donibane | Sistema elektrotekniko eta automatikoak / gaztelania | Lanpostu hutsa |
| KO San Juan-Donibane | Instalazio elektroteknikoak / euskara | Lanpostu hutsa |
| KO Hezitzaile Eskola Ikastetxe Integratua | Osasun eta laguntza prozedurak / euskara (onlineko prestatzailearen eta osasuneko profila) | Lanpostu hutsa |
| Estna Osasun Eskola | Diagnostiko Kliniko eta Ortoprotesikoko Prozedurak / gaztelania (Hortz Protesien profila) | Ordeztea |
| Uharte BHI | Ibilgailuen mantentzea / gaztelania | Lanpostu hutsa |
| Donapea IBPa | Ibilgailuen antolatzea eta mantentzea / gaztelania | Ordeztea |
| Toki-Ona BHIa  | Makinen mekanizazioa eta mantentze-lanak / euskara | Ordeztea |
| Virgen del Camino IIPa | Makinen mekanizazioa eta mantentze-lanak / gaztelania | Ordeztea |

5. Hezkuntza Departamentuak hemendik gutxira 55/2016 Foru Agindua aldatuko du; bertan, izan ere, irakasleen kontratazio-zerrenden kudeaketa arautzen da, eta sistema bat ezartzen da masterrik ez duten pertsonek zerrendetan “prest ez dagoen irakasle” gisa edo antzeko egoera batean ager daitezen, eta epe bat zabaltzen da, zeina modu iraunkorrean irekita egonen baita, pertsona horiek beren prestakuntza aurkeztu ahal izateko eta hartara “prest dauden irakasle” gisa agertzeko.

Iruñean, 2018ko martxoaren 9an.

Hezkuntzako kontseilaria eta Gobernuko eleduna: María Solana Arana